BULEGO (musika taldea)

BULEGO Azkoitian (Gipuzkoa) 2020an sortutako euskarazko musika proiektua da. Taldeak bere ibilbidean zehar pop   Portero, Andrés. Noticias de Gipuzkoa (2021eko abendua)  argitsu eta dantzagarria landu du, synth-pop eta musika elektronikoaren elementuekin uztartuz. Euskararekiko konpromisoa   Terrones, Ander. Noticias de Gipuzkoa (2025eko uztaila) , melodia itsaskorrak, eta bizitzako uneen gorespena dira euren proposamen artistikoaren oinarriak. 2020an lehenengo EPa argitaratu zutenetik, Euskal Herrian ez ezik, nazioartean ere oihartzuna lortu dute   Euskal Kazeta (2025eko martxoa) , arrakastaz aritu baitira eszenatoki entzutetsuetan eta herrialde ugaritan.

 Ibilbidea 
 Sorrera (2020) 
BULEGO 2020an sortu zen Azkoitian, bost kideko taldea osatuz. COVID-19 pandemiaren atarian, estreinako zuzenekoa eskaini zuten Donostiako Tabakaleran, eta ondoren ezarri zen konfinamendu garaian lehen EPa kaleratu zuten: BULEGO (2020)   Gurrutxaga, Iker. Naiz Irratia (2020ko maiatza) . EP horren parte zen Hegan kantarekin lortu zuten euskal entzuleen belarrietara eta hedabideetara heltzea lehendabizi; izan ere, Gaztea Irratiko Top Gazteako lehen postura heldu zen   Urdanpilleta, Itziar. Gaztea (2020ko ekaina) . 

Konfinamenduko testuinguruan, zuzeneko emanaldiak eskaintzeko ezintasunari aurre egiteko grinak bultzatuta, Euskal Herriko lehenengo post-pandemia kontzertua antolatu eta gauzatu zuten Azkoitian, taldekideen jaioterrian. Herria Berpizten izenpean, eta segurtasun lege aitzidariak aurkeztuta, eskaini zuten emanaldi hori 2020an   Azkoitiko Udala (2020ko maiatza) . 

Urte bereko bukaeran, hiru kantuz osatutako bigarren EP laburra (Ilun dagoen arren) kaleratu zuten. 2020an bertan, pandemiak adinekoengan izan zuen eragin emozional eta soziala kontuan hartuta, taldeak bira berezi bat antolatu zuen Euskal Herriko hainbat adinekoen egoitzetan. Hasieratik, etenik gabeko lanaren eta sormenaren ondorioz, taldea arrakasta lortzen hasi zen eta lehen momentutik entzuleen, zein hedabideen arreta bereganatu zuen.

 Erdian Oraina (2021-2023) 


Hurrengo urtean, 2021ean, aurrerapauso bat emanez, BULEGOren lehen estudioko albuma kaleratu zen: Erdian Oraina. Albuma orainaren garrantziaren inguruan ardazten da, eta kolaborazio esanguratsuz beteta dago   eitb.eus (2021eko azaroa) . 

Disko hori aurkezteko, Bilboko Gran Víako erakusleiho batean Silent Concert bat eskaini zuten; bertan, jarraitzaileek, zein jarraitzaile ez zirenek diskoa estreinakoz entzun ahal izan zuten. Erdian Oraina birari hasiera emateko, Donostiako Tabakaleran kontzertu berezi bat eskaini zuten, 360 graduko eszenatoki batekin. Erdian Oraina Tour izenpean, hamaika kontzertu eskaini zituzten (Jimmy Jazz, Atabal, Zentral, Kafe Antzokia, BBK Live, EHZ, Ura Bere Bidean...), eta Euskal Herritik haratago ere jo zuten, estatuan zehar emanaldiak eskainiz, hala nola Madrilen eta Bartzelonan. Halaber, mugak gaindituz, beraien proiektua Finlandiaraino eraman zuten, taldearen lehenengo nazioarteko bira eskainiz   Iriarte, Nerea. eitb media (2022ko iraila) . 2022aren amaieran, taldeak formazio-aldaketa bat izan zuen; hasierako taldekideetatik Xabik, Tomek eta Rubenek jarraitzen dute gaur egun.

Nahiz eta 2022an estudioko albumik kaleratu ez, bi single eta zuzeneko disko bat argitaratu zituzten: Suzko Erroberak, Irulegiko Esku —azken hau Irulegiko eskuaren aurkikuntza historikoa hizpide hartuta— eta Gure Bizitzako Lehen Bira, hurrenez hurren. Azken disko honekin batera, dokumental bat ere kaleratu zuten, izenak dioen bezala, BULEGOren bizitzako lehen bira islatzen zuena.

2022-2023 urteetan zehar, BULEGOk kontzertuak eskaintzen jarraitu zuen. Urte hasieran, Gaztetxetako Bira gauzatu zuen, eta udan zehar hainbat plazatan arrakasta handia lortu zuen (Donostiako Sagues, Azpeitia, Arrigorriaga, Zarautz, Sitges…). Aipatzekoa da 2023ko urrian Japoniaraino heldu zela BULEGO, Japan Tour baten baitan kontzertu batzuk eskainiz. Han zeudela, BULEGO Japonian dokumentala grabatu zuten EITBrekin elkarlanean   eitb.eus (2023ko abendua) . 

Urte amaieran, birari bukaera emateko, kontzertu sorta bat eskaini zuten Madrilen, Bartzelonan eta Bilboko Kafe Antzokian, azken honetan bi data eskainiz (bietako sarrera guztiak agortuta).

 Aldatu Aurretik (2023) 


2023. urteari urrezko amaiera emateko, bigarren estudioko albuma kaleratu zuten: Aldatu Aurretik. Lan kontzeptuala da, aldaketa gai nagusitzat hartuta, eta 10 abestiz osatutako bidaia proposatzen du. Diskoak oihartzun handia izan zuen: Academia de la Música Española delakoak urteko disko onenaren izendapena eman zion   republicnetwork.es (2024)  , eta Radio 3-ko kontzertuetan ere emanaldi bat eskaini zuten   rne audio (2024ko maiatza . 

Albuma aurkezteko, lehenik eta behin, 2023. urtearen amaieran Aurkezpen Akustikoa izeneko emanaldi intimoko saioak eskaini zituzten Euskal Herriko kafetegi, liburutegi eta taberna batzuetan (Donostian, Iruñean, Azkoitian…). Aurrerago, 2024an, Aldatu Aurretik Tour izeneko birari hasiera eman zioten, Bruselan eta Parisen. Euskal Herrian, berriz, Donostiako Kursaal aretoan aurkeztu zuten lana, eta bertarako sarrerak 72 ordutan agortu ziren. Birako beste geldialdi aipagarri batzuk honako hauek izan ziren: Lisboa, Santiago de Compostela, Baiona, Bartzelona, Iruñea, Gasteiz eta Madril.

Uda Euskal Herriko plazaz plaza igaro zuten (Donostia, Bilbo, Barakaldo, Mutriku, Hiriburu, Igorre, Galdakao…), eta hainbat jaialditan parte hartu zuten, besteak beste: Aranda de Dueroko Sonorama Ribera, Logroñoko MUWI  Espinosa, Estíbaliz. La Rioja (2024ko otsaila) , Fair Saturday eta Irun Zuzenean. 2024. urteari amaiera emateko, Urteko Azkenak izeneko kontzertu sorta bat eskaini zuten: Azpeitian, Oreretan, Basaurin, Vianan eta Tafallan; kontzertu horietarako sarrera guztiak agortu ziren   El Diario Vasco .

 2024 - 2025 


2024ko Durangoko Azokan, Euskaraldiarekin elkarlanean sortutako Gure Bihotzaren Taupadak singlea kaleratu zuen BULEGOk   Azkoitia Guka. Olaizola, Ane (2024ko abendua) . Azpimarratzekoa da abenduaren 31ko kanpaien ostean, kantu honekin eman ziola hasiera BULEGOk 2025. urteari, EITBren eskutik   eitb.eus (2024ko abendua) . 2025. urtean, mugak berriz gaindituz, BULEGO USA Tourean murgildu zen, kontzertuak eskainiz San Francisko, Boise, Bakersfield eta Chinon   Tamayo, Gordie. Boise <Beat (2025eko martxoa) . Euskal Herrira itzulita, Bilboko Santana 27 aretoan berrartu zuten Aldatu Aurretik Toura   Kulturklik (2025eko ekaina) . 

2025ean, Ken Zazpiri omenaldia egiten dion Noizbait singlea kaleratu zuen BULEGOk. Urte horretako uda kontzertu garrantzitsuz beteta izan dute: Hatortxu Rocken, Zornotzan, Iruñeko San Ferminetan   Puy MUguiro, Laura. Diario de Navarra (2025eko uztaila)    Carabia, Nila. Noticias de Navarra (2025eko uztaila) , Gasteizko jaietan   Gasteizko Udala (2025eko urtarrila) , Azkoitian   Zabal, Aitor. Noticias de GIpuzkoa (2025eko uztaila) , eta Donostiako Jazzaldian   jazzaldia.eus (2025eko uztaila)  izan dira, besteak beste. Aipatzekoa da, gainera, azken horretan, 30.000 pertsona bildu zituela BULEGOk Zurriolako hondartzan   Altuna, Lobo. El Diario Vasco (2025eko uztaila) .

Halaber, 2024. urtearen amaieran, 2026. urtean kontzerturik eskainiko ez dutela azaldu zuten   Lizarralde, Mikel. Berria (2024ko abendua) . Horren arrazoia honakoa da: sormenerako eta aurrera jarraitzeko denboraren beharra. Hala ere, taldekideek azpimarratu dute ez dela agur bat izango, eszenatokietatik kanpo igaroko duten denbora sorkuntzara bideratuko baitute BULEGOren hurrengo pausoak orain arteko ederrenak izatea dutelako helburu   Portero, Andres. Deia (2025eko azaroa) . Horren ildotik, Aldatu Aurretik Bira Amaiera izeneko azken kontzertu berezi batzuk iragarri dituzte 2025. urtearen amaierarako: Iruñeko Baluarte jauregia eta Bilboko Euskalduna jauregian   León, Marina. El Correo (2025eko abendua) .

 Diskografia 


 EPak 
 BULEGO  (2020)
Lehen EPan (Hegan, Zuen Alboan, etab.) harreman pertsonalak eta bizitzaren uneak lantzen dituzte, pop argitsu baten bidez. Hegan abestia Gaztea irratiaren Top Gaztea zerrendako lehen postura heldu zen.
 Ilun Dagoen Arren (2020)
Bigarren EPak taldearen izaera plurala definitzen jarraitzen du, pop argitsua (Kantu bat) eta balada hunkigarriak (Gure Izarrak) uztartuz.
 Albumak 
 Erdian Oraina (2021)
Lehen disko luzea, album kontzeptuala, orainaren garrantziaren inguruan ardaztua. Eñaut Gaztañagak ekoitzia, diskoak estilo berriak jorratu zituen: sampler-ak, perkusio elektronikoa eta sintetizadoreak. Ezer ez da berdina (Maren abeslariarekin) eta Bueltan da!!! abestiak berehala bihurtu ziren arrakastatsu.
	Aldatu Aurretik (2023)
Aldatu Aurretik BULEGOren bigarren estudioko lana da. Lan kontzeptual honek 10 abestiz osatutako bidaia proposatzen du, aldaketa gai nagusitzat hartuta. Taldeak pop zuzen eta edukiz beterikoaren aldeko apustua egiten du; eta euskara, katalana eta gaztelania uztartzen dituzten kolaborazio bereziekin osatzen dute diskoa: Zea Mays, Oreka TX, Ede eta Ginestà artistak, besteak beste, parte hartzen dute bertan.

Diskoaren ardatza aldaketaren inguruko hausnarketa da, eta kantuz kantu entzulea barne bidaia batera gonbidatzen du. Tomas Lizarazu abeslariaren hitzetan, letren inspirazio nagusia bere aitatasuna izan da, bizipen pertsonal horrek piztu dituen emozioak eta gogoetak abiapuntu hartuta. Hala ere, diskoa edozein pertsonarentzat  esanguratsua izan daiteke: “diskoa bizitzako aldaketei aurre egiten ari den edonorentzat idatzita dago, denok ari baikara etengabean aldatzen”.

 Zuzenekoak eta singleak 
 Suzko Erroberak  (2022) - singlea
	Gure Bizitzako Lehen Bira (2022) – zuzeneko diskoa.
	Irulegiko Esku (2022) – singlea, Irulegiko Eskuaren aurkikuntza historikoari lotuta.
	Gure Bihotzaren Taupadak (2024) – singlea, Euskaraldiarekin elkarlanean sortua.
	Noizbait (2025) – singlea, Ken Zazpi taldea omenduz.
 Ekimen bereziak 


BULEGOk, bere musika ibilbideaz gain, hainbat proiektu berezi eta esperimental gauzatu ditu, ikus-entzunezko formatuetan eta formatu kontzeptualetan, musika haratago doala aldarrikatuz.
	Herria Berpizten (2020)
2020ko ekainaren 20an, COVID-19 pandemiaren osteko Euskal Herriko lehen kontzertua eskaini zuen BULEGOk Azkoitiko Oteiza pilotalekuan. Herria Berpizten izeneko kontzertu hau mugarri bihurtu zen, garai berrietara egokitutako formatuan gune ireki batean egindako lehen ekimena izan baitzen. Bereziki sortutako protokolo sanitario bat jarraituta, segurtasuna eta osasuna erdigunean jarri ziren, eta kulturari bultzada berria ematea izan zen helburu nagusia.
	Nagusien egoitzetako bira (2020)

Pandemiak adinekoengan izan zuen eragin emozional eta soziala kontuan hartuta, taldeak bira berezi bat antolatu zuen Euskal Herriko hainbat nagusien egoitzetan. Musika baliatuz, bakardadea arintzea eta adinekoekin lotura estutzea izan zuten helburu.
•	Silent Concert – Bilboko Gran Vian (2021)

Erdian Oraina diskoaren kaleratzea promozionatzeko, abenduaren 3an kontzertu isil berezi bat eskaini zuten Bilboko Gran Vian, BBK aretoaren erakusleihoan. Herritarrek entzungailu bidez disko osoa lehen aldiz entzuteko aukera izan zuten, kalean bertan, formatu alternatibo eta original batean. Ekimena musika aurkezteko modu berritzaile bat izan zen, arreta handia sortu zuena.
	Tabakalera 360° kontzertua (2021)

Erdian Oraina diskoaren aurkezpen birari hasiera emateko, Donostiako Tabakaleran kontzertu berezi bat eskaini zuten: 360 graduko eszenatoki batekin, entzuleak guztiz inguratuz eta esperientzia sentsorial eta musikala uztartuz. Kontzertu osoa YouTuben ikus daiteke: Tabakalera 360° kontzertua.
	Gure bizitzako lehen bira – Dokumentala (2022)

Taldearen lehen zuzeneko bira dokumentatu zuten ikus-entzunezko lan batean. Dokumentalak BULEGOren zuzenekoen indarra ez ezik, euren lan egiteko filosofia, taldeko harremanak eta zaleekiko lotura ere erakusten ditu. Ikusgai dago YouTuben: Gure bizitzako lehen bira (Dokumentala).
	BULEGO Japonian – Dokumentala (2024)

Euskarazko musika mundura eramateko helburuarekin, BULEGOk Japoniara bidaiatu zuen 2024an. Han emandako kontzertuak, egonaldia eta kulturarteko esperientzia jasotzen ditu BULEGO Japonian dokumentalak. Dokumentala Primeran plataforman eta Youtuben (Bulego Japonian) dago ikusgai.


 Ezaugarriak eta eragina 
BULEGO ez da soilik musika talde bat: proiektu artistiko integral bat da, zeinak barne hartzen dituen musika, ikus-entzunezko edukia, sare sozialen bidezko komunikazioa eta estetika zaindua. TikTok, Instagram eta bestelako plataformen bidez, adin guztietako entzuleengana hurbiltzen dira.

Euren estilo positibo eta zuzenak, bizitzaren gora-beherak ospatzen dituen tonu emozional batekin, harrera beroa izan du publikoarengandik. Estiloari dagokionez, synth-pop, elektronika eta pop melodikoaren arteko nahasketa aurkezten dute, eta letra guztiak euskaraz sortzen dituzte, askotan mezu sozial eta existentzialekin.

 Erreferentziak 

 Kanpo estekak 
 Webgune ofiziala: https://bulego.eus/ 
 Badok ataria: https://www.badok.eus/euskal-musika/bulego
 Youtube: https://www.youtube.com/channel/UCuRAdzLst_WS9FWh9KdEaIQ 
 Instagram: https://www.instagram.com/bulegotaldea

Kategoria:2020ko hamarkadako musika taldeak
Kategoria:Euskal Herriko musika taldeak
Kategoria:Euskal Herriko pop musika taldeak
Kategoria:Azkoitiko musika taldeak
Kategoria:Euskaraz abesten duten musika taldeak